<classify> WAZIRI wa Nishati, Dk Medard Kalemani amewataka wahandisi na wakandarasi wa Mradi wa Kukarabati na Kuimarisha Mifumo ya Umeme Tanzania TEDAP katika Kituo cha Kurasini jijini Dar es Salaam, kujiuzulu nafasi zao kama hawatakamilisha mradi huo kabla ya Machi 10, mwaka huu.TEDAP ni mradi ulioanza mwaka 2016 na kutakiwa kukamilika mwaka 2016 katika mikoa ya Arusha, Kilimanjaro na Dar es Salaam. Kwa Dar es Salaam imekarabati na kujenga vituo vipya 11, Arusha vituo sita na Kilimanjaro viwili. Akizungumza jana alipotembelea kituo cha Kurasini ambacho ni cha mwisho kati ya vituo vitano vilivyokamilika, Dk Kalemani alisema mradi ulipaswa kuisha tangu mwaka 2016 baada ya kuanza 2014 kwa upande wa Kurasini.Dk Kalemani alisema kero kubwa ambayo amekuwa akiipata ni kulalamikiwa na wananchi wa Kigamboni na Kurasini ambao mradi huo utahudumia, ambao aliwaahidi umeme ungekamilika mapema na wa uhakika. Alisema ikifika Machi 10, mwaka huu, hatotembelea tena mradi huo kuuangalia isipokuwa atakwenda kwa ajili ya kuuzindua moja kwa moja, na kuwataarifu wananchi wa Kigamboni pamoja na Mbunge wa Kigamboni, Dk Faustine Ndugulile kwamba umeshakamilika.Siwezi kuja tena hapa kuangalia mradi unaendeleaje, nitawataarifu wananchi wa Kigamboni kwamba tayari mradi umeisha na umeme wa uhakika watapata, alisema Waziri wa Nishati.Alisema kama itashindikana hadi tarehe hiyo, amemtaka Msimamizi Mkuu wa mradi huo, Stephen Manda wa Shirika la Umeme Tanzania Tanesco kuchagua kazi nyingine, Mhandisi wa mradi, Dismas Massawe na mkandarasi kutoka Kampuni ya National Contracte Contractors NCC chini ya meneja Muthu Kumar, iwe imeachia kazi hiyo.Kituo hicho kina uwezo wa kuchukua megawati 40 na kuzisambaza, wakati kwa wakazi wa Kigamboni wanahitaji megawati 24, hivyo kikikamilika kutakuwa na umeme wa ziada wa megawati 16. Mhandisi Manda alisema mradi huo tayari vituo vinne vimeshakamilika, ambavyo ni Ubungo, Gongo la Mboto, Kipawa na Mbagala na kubakiwa kituo kimoja cha Kurasini ambacho kipo katika hatua za mwisho. Alisema mradi mzima  <topic>: KITAIFA 